cyanic-selkie/wikianc huggingface dataset:
వై. వి. ఎస్. చౌదరి
బాల్యం, విద్యాభ్యాసం
పాఠశాల చదువులో చౌదరి ముందుండేవాడు. ఆరు, ఏడు తరగతుల్లో పాఠశాల స్థాయిలో, ఎనిమిదవ తరగతిలో గుడివాడ పట్టణ స్థాయిలో మొదటి స్థానం సంపాదించాడు. తొమ్మిదవ తరగతిలో గుడివాడలో "ఎన్టీఆర్ అభిమాన సంఘం" స్థాపించి దానికి ప్రెసిడెంటుగా వ్యవహరించాడు. ఆ తరువాత ఎప్పుడూ డిష్టింక్షనే తప్ప మొదటి స్థానంలో రాలేకపోయానని చౌదరి చెబుతాడు.
సుప్రియా సూలే
బయటి లింకులు
వర్గం:1969 జననాలు వర్గం:మహారాష్ట్ర రాజకీయ నాయకులు వర్గం:మహారాష్ట్ర వ్యక్తులు
వై. వి. ఎస్. చౌదరి
బాల్యం, విద్యాభ్యాసం
ఎన్టీఆర్ సినిమాల పట్ల ఉన్న వీరాభిమానం వల్ల చదువులో ఉత్తీర్ణుడు కాలేక లారీడ్రైవరుగా తండ్రికి సాయం వెళ్ళిన తన సోదరుడిని చూసి చదువుని అశ్రద్ధ చేయకూడదని చౌదరి నిర్ణయించుకున్నాడు. తల్లిదండ్రుల ఆశలను నిలబెట్టాలనుకొని గుడివాడలోని "ఏ.ఎన్.ఆర్ కాలేజీ"లో ఇంటర్మీడియట్ లో చేరాడు. ఎంసెట్ పరీక్షలో వచ్చిన 1400వ ర్యాంకు ఆ రోజుల్లో ఆంధ్రప్రదేశ్ లో ఇంజనీరింగ్ సీటు సంపాదించడానికి సరిపోలేదు. ఆ తరువాత మెరిట్ మీద మద్రాసు లోని ఓ ఇంజనీరింగ్ కళాశాలలో చేరాడు.
మద్రాసులో చౌదరి అద్దెకు తీసుకున్న గది చుట్టుపక్కల సినిమాలో ఎడిటింగ్ విభాగానికి చెందిన పలువురు సాంకేతిక నిపుణులు ఉండేవారు. వారితో పాటు ఎడిటింగ్ రూముల్లోకి వెళ్ళి ఆ ప్రక్రియను గమనించేవాడు. చదువు కోసం ఇంటి నుండి డబ్బులందేవి. కానీ సినిమాల్లోకి వెళ్ళాలన్న కోరిక బలంగా ఉన్న ఇంజనీరింగ్ మొదటి సంవత్సరం విద్యార్ధి చౌదరి, చదువు కోసం మరో మూడేళ్ళు వెచ్చించడం కన్నా ఆ సమయాన్ని సినిమాల మీద వెచ్చిస్తే ఎంతో నేర్చుకోవచ్చని, తల్లిదండ్రులకు తెలియకుండా కాలేజీ మానేశాడు. దాంతో చౌదరి చదువు ముగిసింది.
సినిమా ప్రయత్నాలు
మద్రాసులో చౌదరికి పరిచయమైన ఎడిటర్లు దర్శకుడు కావాలనుకున్న వ్యక్తికి ఎడిటింగ్ విభాగం మీద మంచి పట్టుండాలని సలహా ఇచ్చారు. అలా చేస్తే అసిస్టెంట్ డైరెక్టరుగా కూడా అవకాశాలు సులువుగా వస్తాయని భావించి "నరసింహారావు" అనే ఎడిటర్ దగ్గర సహాయకుడిగా చేరాడు. అతడి దగ్గరే "త్రివేణి బీటెల్ నట్" సంస్థ నిర్మించిన "భయంకర ఖూనికోరు" అనే ఓ అనువాద సినిమాకు పనిచేశాడు. ఆ పేరుకి సెన్సార్ బోర్డు అభ్యంతరం చెప్పడంతో ఆ సినిమాను "టాప్ టక్కర్" అనే పేరుతో విడుదల చేశారు. అప్పుడే, మొట్టమొదటిసారిగా చౌదరి పేరు తెరపై పడింది.
గిరిధర్ దర్శకత్వంలో గిరిబాబు, కన్నడ నటుడు రవిచంద్రన్ కథానాయకులుగా "అగ్గి పిడుగు" సినిమాకు నరసింహారావుకి ఎడిటరుగా అవకాశం వచ్చింది. ఆ సినిమాకు కూడా తనకు సహాయకుడిగా పనిచేసిన చౌదరిని గిరిధర్ కు పరిచయం చేశాడు నరసింహారావు. దాంతో ఆ సినిమాకు అసిస్టెంట్ డైరెక్టరుగా పనిచేసే అవకాశం వచ్చింది. తక్కువ బడ్జెట్ సినిమా కావడంతో భోజనం, బస్సు ప్రయాణంలాంటి ఖర్చులన్నీ తనే పెట్టుకునేవాడు చౌదరి. తన ముఖ్య ఉద్దేశ్యం పని నేర్చుకోవడమని, పైగా చిన్న సినిమా నిర్మాతలకు బరువు కాకూడదని తన ఖర్చులను తనే భరించేవాడినని అతడు గుర్తుచేసుకుంటాడు.
ఎడిటింగ్ విభాగంలో పనిచేసే సమయంలో ఓ పార్ట్ టైం ఉద్యోగం చేస్తున్నానని, డబ్బులు కాకుండా బియ్యం మాత్రం పంపించమని తల్లితండ్రులను అడిగాడు చౌదరి. గది దగ్గరున్న హోటలులో భోజనం మూడు రూపాయలకు దొరికేది, ఓ పది కిలోమీటర్ల దూరంలో ఉన్న హోటలులో రెండున్నర రూపాయలకు దొరికేది. ఆ యాభై పైసలు ఆదా చేయడానికి పది కిలోమీటర్లు నడిచేవాడు. ఎక్కువగా నడిస్తే ఆకలి కూడా ఎక్కువగా వేస్తుందని ఆ హోటలు దగ్గరే వేచివుండి ఒకేసారి రాత్రి భోజనం కూడా చేసి తిరిగొచ్చేవాడు. టిఫిన్ ఖర్చులను ఆదా చేయడానికి ఉదయాన ఆలస్యంగా నిద్రలేచేవాడు.
పట్టాభిషేకం సినిమాకు చూపించిన పనితీరుకి ఫలితంగా రాఘవేంద్రరావు తరువాత తీసిన కలియుగ పాండవులు, సాహస సామ్రాట్, అగ్ని పుత్రుడు, దొంగ రాముడు, జానకిరాముడు, రుద్రనేత్ర, జగదేకవీరుడు అతిలోకసుందరి సినిమాలకు పనిచేసే అవకాశం లభించింది చౌదరికి. మిగతా అసిస్టెంట్లు ఖాళీగా ఉన్న సమయంలో అతడికి మాత్రం ఎప్పుడూ పనుండేది. ఆ సమయంలో రాఘవేంద్రరావు సినిమాలకు గీతరచయితగా పనిచేసిన వేటూరి సుందరరామ్మూర్తి దగ్గరికి వెళ్ళి పాటలు వ్రాయించుకునే బాధ్యతను అతడిపైనే ఉండేది. జగదేకవీరుడు అతిలోకసుందరి సమయంలో అతడి పనితనం నచ్చిన సుందరరామ్మూర్తి అతడిని ఆ సినిమా నిర్మాత అశ్వినీదత్ కి పరిచయం చేశాడు. అశ్వినీదత్ చౌదరికి తన సంస్థ వైజయంతి మూవీస్ లో అవకాశం ఇస్తానని, అయితే తన సంస్థలో రాబోయే సినిమాల్లో కో-డైరెక్టరుగా పనిచేయాలని చెప్పాడు. రాఘవేంద్రరావు దగ్గర అనుమతి తీసుకొని వైజయంతి మూవీస్ సంస్థకు మారి, అందులో నందమూరి బాలకృష్ణ, శోభన్ బాబు కలయికలో రాఘవేంద్రరావు దర్శకత్వంలో వచ్చిన అశ్వమేధం సినిమాకు కో-డైరెక్టరుగా పనిచేశాడు. ఆ సమయంలో వై.వి.ఎస్.చౌదరి వైజయంతి మూవీస్ సంస్థలో సినిమా చేయబోతున్నట్టు ప్రకటన ఇచ్చాడు అశ్వినీదత్. కానీ అశ్వమేధం పరాజయంతో అశ్వినీదత్ అవకాశం ఇవ్వలేని పరిస్థితి వచ్చింది. ఆ తరువాత అదే సంస్థలో అక్కినేని నాగార్జున, శ్రీదేవి జంటగా రాంగోపాల్ వర్మ తీసిన గోవిందా గోవిందా సినిమాకు కో-డైరెక్టరుగా పనిచేశాడు చౌదరి. ఆ సినిమా కూడా పరాజయం పొందడంతో వైజయంతి మూవీస్ లో అతడికి సినిమా కుదరని పరిస్థితి వచ్చింది.
గోవిందా గోవిందా సినిమా తరువాత తనకు బాలీవుడ్ మీద ఆసక్తి ఉందని, అక్కడ తెలిసినవారికి చెప్పమని అశ్వినీదత్ ని అడిగాడు చౌదరి. అయితే, హిందీ దర్శకుడు మహేష్ భట్ అక్కినేని నాగార్జున తో కె.ఎస్.రామారావు నిర్మాతగా క్రియేటివ్ కమర్షియల్స్ సంస్థలో క్రిమినల్ సినిమా తీయడానికి హైదరాబాద్ వస్తున్నాడని, కె.ఎస్.రామారావుకి అతడిని సిఫార్సు చేశాడు అశ్వినీదత్. దాంతో క్రిమినల్ సినిమాకు తెలుగు, హిందీ భాషల్లో పనిచేసే అవకాశం వచ్చింది. గోవిందా గోవిందా సినిమాకు పనిచేసే సమయంలో కృష్ణవంశీ తో పరిచయం తరువాత అతడి మొదటి సినిమా గులాబి లో పనిచేసే అవకాశాన్ని తెచ్చిపెట్టింది. ఆ తరువాత వైజయంతి మూవీస్ సంస్థలో సింగీతం శ్రీనివాసరావు దర్శకత్వంలో చిరంజీవి కథానాయకుడిగా "భూలోకవీరుడు" సినిమా కోసం అశ్వినీదత్ నుండి మళ్ళీ పిలుపొచ్చింది. ఆ సినిమా మధ్యలోనే ఆగిపోవడంతో వైజయంతి మూవీస్ సంస్థ నుండి బయటికి వచ్చాడు.
తొలి అవకాశం, విజయం (1998)
చౌదరికి సినిమాలపై మంచి విశ్లేషణ జ్ఞానం ఉండేది. షూటింగ్ దశలో ఉన్నప్పుడే సినిమా విడుదలయ్యాక దాని భవిష్యత్తు గురించి అతడు వేసే అంచనాలు నిజమయ్యేవి. జగదేకవీరుడు అతిలోకసుందరి షూటింగ్ దశలో ఉన్నప్పుడు దాని భవిష్యత్తు గురించి నిర్మాత అశ్వినీదత్ అడగ్గా ఆ సినిమా పెద్ద విజయం సాధిస్తుందని చెప్పాడు. అశ్వమేధం, గోవిందా గోవిందా సినిమాలు విజయం సాధించలేవు అని కూడా చెప్పాడు. ఆ అంచనాలు తరువాత నిజమవ్వడంతో అశ్వినీదత్ అతడు చెప్పిన మాటను అక్కినేని నాగార్జున కు, రాంగోపాల్ వర్మ కు చెప్పాడు. వారు ప్రశ్నించినప్పుడు, ఆ సినిమాలను విశ్లేషించి చెప్పాడు చౌదరి. అతడి విశ్లేషణను మెచ్చుకున్న నాగార్జున గోవిందా గోవిందా సినిమా విజయం సాధిస్తే దర్శకత్వం చేసే అవకాశమిస్తానని చెప్పాడు. చెప్పినట్టుగా ఆ సినిమా పరజాయం పొందింది. తరువాత క్రిమినల్ సినిమా భవిష్యత్తుని అంచనా వేయమని నాగార్జున అడగ్గా, ఆ కథ తెలుగు ప్రేక్షకులకు సరిపోదని, తన భార్య ఘోరమైన హత్యకు గురయ్యాక కథానాయకుడు ప్రతినాయకుడి మీద పగ తీర్చుకోవాలి, అది కోర్టు ద్వారా లేదా తనే ప్రతినాయకుడిని చంపడం ద్వారా అవ్వాలి తప్ప, కథానాయకుడే నేరస్తుడిలా దాక్కుంటూ, పారిపోవడం కృత్రిమంగా ఉంటుందని చెప్పి, ఆ సినిమా కూడా విజయం సాధించదని చెప్పాడు చౌదరి. ఆ విశ్లేషణ విన్న నాగార్జున క్రిమినల్ సినిమా విజయం సాధిస్తే దర్శకత్వం చేసే అవకాశమిస్తానని చెప్పాడు. అది కూడా పరాజయం పొందింది. అప్పుడు నాగార్జున కథల ఎంపికలో తన ఆలోచనలు పనిచేయడం లేదని, ఏ రోజైతే అవి పనిచేస్తాయో అప్పుడే దర్శకత్వం చేసే అవకాశమిస్తానని చెప్పాడు.
అదే సమయంలో చౌదరి మిగతా హీరోలకు కథలు కూడా వినిపించేవాడు. మొదట రాజశేఖర్ కు ఓ కథను వినిపించాడు. తరువాత ఉపేంద్ర దర్శకత్వంలో నటించాలనుకుంటున్న చిరంజీవి కి ఓ కథను వినిపించాడు. ఆ తరువాత వెంకటేష్, జగపతిబాబు, డి. రామానాయుడు, పరిటాల రవి, జె.డి.చక్రవర్తి ఇలా చాలామందికి కథలు వినిపించినా ఏదీ కార్యరూపం దాల్చలేదు. శ్రీకాంత్ కు కథ వినిపించే ప్రయత్నం చేయగా, చేతిలోని చాలా సినిమాల వల్ల తనకు ఖాళీ లేదని కథ వినకుండానే తిరస్కరించాడు. పవన్ కళ్యాణ్ ని చూసి మూస హీరోలకు భిన్నమైన ఆహార్యం కలిగున్నాడని, ఏదో ఒక రోజు అతడు పెద్ద స్టార్ అవుతాడని ఊహించి, అతడికి కథను చెప్పడానికి వెళ్ళాడు చౌదరి. కళ్యాణ్ కోసం చెప్పిన కథను చిరంజీవి, అల్లు అరవింద్, నాగబాబు విని మెచ్చుకొని, మంచి నిర్మాతను వెతుక్కొని రమ్మని పంపించారు. కానే అదీ కుదరలేదు. అప్పట్లో నందమూరి బాలకృష్ణ ని కలిసే అవకాశం ఉండేది కాదు. "మనం బెండకాయలు గురించి చెప్పడానికి వెళ్తే, వాళ్ళు వంకాయల గురించి వినడానికి ప్రిపేర్ అయ్యివుంటే మనం ఏమి చేయలేము" అని చేజారిపోయిన ఆ అవకాశాల గురించి గుర్తుచేసుకుంటాడు చౌదరి.
ఇదిలావుండగా, గులాబి సినిమాకు పనిచేసిన పరిచయం వల్ల నిన్నే పెళ్ళాడతా సినిమాకు కూడా పనిచేయమని చౌదరిని అడిగాడు కృష్ణవంశీ. నాగార్జున గోవిందా గోవిందా, క్రిమినల్ సినిమాలు ఆడవని చెప్పడం, అది నిజం కావడం మూలాన మళ్ళీ నాగార్జున సినిమాకు పనిచేయడం పట్ల సుముఖత చూపలేదు చౌదరి. అయితే, కృష్ణవంశీ నాగార్జునతో మాట్లాడడం, నాగార్జున అందుకు ఒప్పుకోవడం వల్ల ఆ సినిమాకు పని చేశాడు. కథ విని ఆ సినిమా తప్పకుండ విజయం సాధిస్తుందని చెప్పాడు. అందుకు సంతోషించిన నాగార్జున, నిన్నే పెళ్ళాడతా సినిమా విజయం సాధిస్తే దర్శకత్వం చేసే అవకాశమిస్తానని మళ్ళీ చెప్పాడు. చౌదరి చెప్పినట్టే ఈసారి సినిమా విజయం సాధించింది. నాగార్జున చెప్పినట్టు దర్శకత్వం చేసే అవకాశమిచ్చాడు. అలా, దర్శకుడిగా చౌదరి మొదటి సినిమా శ్రీ సీతారాముల కళ్యాణం చూతము రారండి అక్కినేని నాగార్జున నిర్మాణంలో "గ్రేట్ ఇండియా ఎంటర్టైన్మెంట్స్" సంస్థలో ప్రారంభమయ్యింది.
శ్రీ సీతారాముల కళ్యాణం చూతము రారండి సినిమాకు కొత్త నటీనటులు కావాలని చౌదరి నాగార్జునని అడగడం, అందుకు నాగార్జున ఒప్పుకోవడం జరిగాయి. ఓ ముఖ్యపాత్రను అక్కినేని నాగేశ్వరరావు పోషించాడు. ఆ సమయంలో, కొత్తవారితో సినిమాలు తీస్తే ప్రమాదమని నాగార్జునకు అతడి సన్నిహితులు సలహాలివ్వడం మొదలుపెట్టారు. అప్పుడు చౌదరి తేనెమనసులు సినిమాకు కృష్ణ, రామ్మోహన్ కొత్త నటులేనని, ఆ సినిమా విజయం సాధించిందని చెప్పాడు. అదే సమయంలో సీనియర్ దర్శకులు కె.రాఘవేంద్రరావు తీసిన పరదేశి, దాసరి నారాయణరావు తీసిన కళ్యాణ ప్రాప్తిరస్తు, కృష్ణవంశీ తీసిన సింధూరం పరాజయం పొందాయి. చౌదరి తీసిన శ్రీ సీతారాముల కళ్యాణం చూతము రారండి విజయం సాధించింది. ఆ విజయంతో ఒకేసారి 26 అవకాశాలు వచ్చాయి. మొదటి సినిమాతోనే అక్కినేని నాగేశ్వరరావు లాంటి స్టారుతో, వెంకట్, చాందినిలాంటి కొత్త నటుడితో పని చేశానని, అందుకు నాగేశ్వరరావు అన్నివిధాలా సహకరించాడని గుర్తుచేసుకుంటాడు చౌదరి.
సీతారామరాజు, యువరాజు (1999 - 2000)
మొదటి సినిమా శ్రీ సీతారాముల కళ్యాణం చూతము రారండి విజయం సాధించాక ఆ సినిమా నిర్మాత అక్కినేని నాగార్జున తాను కథానాయకుడిగా ఓ సినిమా తీయమని చౌదరికి అవకాశమిచ్చాడు. అలా, అతడి రెండో సినిమా సీతారామరాజు "గ్రేట్ ఇండియా ఎంటర్టైన్మెంట్స్", "కామాక్షి మూవీస్" సంస్థల సంయుక్త నిర్మాణంలో నాగార్జున, డి. శివప్రసాద్ రెడ్డి నిర్మాతలుగా మొదలయ్యింది. పట్టాభిషేకం సినిమాకు పనిచేసే సమయంలో ఆ సినిమా నిర్మాతైన నందమూరి హరికృష్ణ తో ఏర్పడిన పరిచయం మూలాన, అప్పటికే ఎన్.శంకర్ దర్శకత్వంలో వచ్చిన శ్రీరాములయ్య సినిమాలో చేసిన అతిథి పాత్రను చూసి, సీతారామరాజులో నాగార్జున అన్న పాత్రకు అతడిని సంప్రదించాడు చౌదరి. అందుకు హరికృష్ణ ఒప్పుకోవడం జరిగింది. హింసను నమ్ముకున్న మనిషి చివరికి ఆ హింసకే బలవుతాడన్నా కథాంశంతో రూపొందిన ఆ సినిమాకు "డోంట్ గెట్ ఇంటూ వయోలెన్స్" అనే శీర్షికను పెట్టాలనుకొని తరువాత విరమించుకున్నాడు చౌదరి. సీతారామరాజు సినిమాకు 45 రోజుల ముందే విడుదలయిన బి.గోపాల్ తీసిన సమరసింహారెడ్డి, కృష్ణవంశీ తీసిన అంతఃపురం సినిమాలతో గట్టి పోటీ ఉండేది. విడుదలకు రెండు వారల ముందు హరికృష్ణ తెలుగుదేశం పార్టీ నుండి బయటకు వచ్చి "అన్న తెలుగుదేశం" పార్టీని స్థాపించడం జరిగింది. దాంతో ఎన్టీఆర్ అభిమానుల మధ్య చీలికలు ఏర్పడ్డాయి. వీటన్నింటినీ దాటుకొని సీతారామరాజు సినిమా విజయం సాధించింది. సినిమా విజయంతో చౌదరికి 13 నిర్మాతల నుండి అవకాశాలు వచ్చాయి.
సీతారామరాజు సమయంలో మహేష్ బాబు ని కలిసి ఓ కథను వినిపించాడు చౌదరి. అప్పటికింకా మహేష్ మొదటి సినిమా రాజకుమారుడు విడుదల కాలేదు. అరగంటలో కథ విని మహేష్ ఒప్పుకోవడం జరిగింది. అదే యువరాజు సినిమా అయ్యింది. మొదటగా, ఆ సినిమాలో కథానాయికల పాత్రలకు ఇద్దరు కొత్త నటీమణులను తీసుకోవాలని అనుకున్నాడు చౌదరి. కానీ కొన్ని ఒత్తిళ్ళ వల్ల సిమ్రాన్, సాక్షి శివానంద్ లను తీసుకోవాల్సివచ్చింది. మహేష్ కన్నా కథానాయికలిద్దరూ పరిశ్రమలో సీనియర్లు కావడం, చిరంజీవి చూడాలని వుంది సినిమాలో అతడి కొడుకుగా చేసిన మాస్టర్ తేజ యువరాజులో మహేష్ కొడుకుగా నటించడం ప్రేక్షకులకు రుచించలేదు. కానీ రెండో సగంలో కథను డీల్ చేసిన విధానం సినిమా పంపిణీదారులకి లాభాలను తెచ్చిపెట్టింది. 2002 వరకు మహేష్ చేసిన సినిమాల్లో రాజకుమారుడు, యువరాజు సినిమాలు మాత్రమే పంపిణీదారులని సంతృప్తిపరిచాయని అప్పటి సినీ విశ్లేషకులు పేర్కొన్నారు. అయితే, సరైన ప్రచారం లేకనే యువరాజు సినిమా ఆడలేదని, ఓ సినిమాకు సరైన రీతిలో ప్రచారం ఎంతో అవసరమని చెబుతాడు చౌదరి.
ఇదిలావుండగా, యువరాజు సినిమా చిత్రీకరణ అనుకున్నదానికంటే ఎక్కువ రోజులు పట్టడంతో, చౌదరి సినిమా ఖర్చుని పెంచడానికే చిత్రీకరణను ఆలస్యం చేశాడని ఆరోపణలు వచ్చాయి. దాంతో, మొదటి సినిమాకు వచ్చిన 26 అవకాశాల్లో, రెండో సినిమాకు వచ్చిన 13 అవకాశాల్లో ఒక్కటి కూడా మిగలలేదని, సినిమా చేయడానికి ముందుకొచ్చిన కొత్త నిర్మాతలు కూడా ఎన్నో ఆంక్షలు పెట్టేవారని చౌదరి గుర్తుచేసుకుంటాడు. యువరాజు సినిమా ఆలస్యానికి తాను కారణమన్న ఆరోపణలు నిజం కాదని కూడా చెబుతాడు.
నిర్మాతగా మారడం, లాహిరి లాహిరి లాహిరిలో (2002)
thumb|197x197px|చౌదరి స్థాపించిన "బొమ్మరిల్లు వారి" సంస్థ లోగో
యువరాజు సినిమా ఊహించినంత విజయం సాధించకపోవడంతో, చౌదరితో తరువాత సినిమా చేయడానికి చెప్పుకోదగ్గ నిర్మాతలెవరూ ముందుకు రాలేదు. ఆ సినిమా సమయంలో తన మీద వచ్చిన ఆరోపణలు అవాస్తవాలని నిరూపించడానికి తనే నిర్మాతగా మారాలని నిర్ణయించుకొని "బొమ్మరిల్లు వారి" సంస్థను స్థాపించాడు చౌదరి. "స్నేహ చిత్ర" సంస్థను స్థాపించిన ఆర్.నారాయణ మూర్తి, "ఈ.వి.వి.సినిమా" సంస్థను స్థాపించి చాలా బాగుంది సినిమాతో విజయాన్ని అందుకున్న ఈ.వి.వి.సత్యనారాయణ తనకు ప్రేరణ అని చెబుతాడు.
"బొమ్మరిల్లు వారి" సంస్థలో తొలి సినిమాను ప్రారంభించే సమయంలో కొన్ని ఇబ్బందులు చోటుచేసుకున్నాయి. యువతరం నేపథ్యంలో వచ్చే సినిమాల పోకడ అంతరించిపోయే సమయంలో, వేర్వేరు వయసులు గల మూడు జంటల మధ్య సాగే ప్రేమకథల నేపథ్యంతో సినిమాను ప్రారంభించాడు చౌదరి. కె.వి.రెడ్డి తీసిన మాయాబజార్ సినిమాలో అత్యంత ప్రాచుర్యం పొందిన, తనకెంతో ఇష్టమైన "లాహిరి లాహిరి లాహిరిలో" అనే పాట పేరునే తన సినిమాకు పెట్టుకున్నాడు. "ఒకసారి ప్రేమించి చూడండి" అనేది శీర్షిక. సినిమాలో ఒక కథానాయకుడిగా "అన్న తెలుగుదేశం" పార్టీ విఫలమై ఖాళీగా ఉన్న నందమూరి హరికృష్ణ ను ఎంచుకోవడం చౌదరి స్నేహితులకు నచ్చలేదు. కానీ చౌదరి హరికృష్ణ వైపే మొగ్గుచూపాడు. దాంతో, వారు సినిమాలో పెట్టుబడి పెట్టడానికి నిరాకరించారు. అప్పుడు చౌదరి తన ఇంటిని తాకట్టు పెట్టి ఎక్కువ వడ్డీకి డబ్బులు తెచ్చి తనే నిర్మాతగా "బొమ్మరిల్లు వారి" సంస్థలో సినిమాను మొదలుపెట్టాడు.
అయితే, లాహిరి లాహిరి లాహిరిలో సినిమా నిర్మాణంలోనూ పలు అవాంతరాలు చోటుచేసుకున్నాయి. ముందుగా అనుకున్న నటీనటులు కుదరకపోవడం, కుదిరిన వారికి వ్యక్తిగత ఇబ్బందులు, సినిమాకు పనిచేసే సిబ్బందికి ప్రమాదాలు, ఇలా పలు సంఘటనలు చోటుచేసుకున్నాయి. దాంతో చిత్రీకరణ సమయంతో పాటు ఖర్చు కూడా పెరిగింది. అయితే, నిర్మాతగా చౌదరి ఎక్కడా రాజీపడలేదు, ఖర్చులన్నీ తానే భరించాడు. తన సినిమాకు పనిచేసే సాంకేతిక నిపుణులు సైతం ఈ సినిమా విడుదలే కాదని, ఒకవేళ అయినా ఆడదని పందాలు కాసేవారు. వాటన్నిటినీ దాటుకొని సినిమాను ముగించాడు చౌదరి. సినిమా వందరోజులు ఆడుతుందని, ఆ వేడుకని తన స్వస్థలం గుడివాడ లో జరపాలన్న నమ్మకంతో ఉండేవాడు చౌదరి. ఈనాడు గ్రూప్ అధినేత రామోజీరావు చొరవతో 1 మే 2002 న సినిమా విడుదలై ప్రజాదరణను పొందింది. జెమినీ కిరణ్ సహాయంతో సినిమా ప్రచారం కూడా ముమ్మరంగా చేశాడు చౌదరి. ఆ సమయంలో మిగతా సినిమాల నుండి గట్టి పోటీ ఉన్నప్పటికీ ఈ సినిమా విజయం సాధించింది. అనుకున్నట్టుగానే గుడివాడలో వందరోజుల వేడుకను నిర్వహించాడు చౌదరి. ఈ సినిమా నిర్మాణం, విడుదల, విజయం కుటుంబ సభ్యుల సహకారం, రామోజీరావు ప్రోత్సాహంతోనే సాధ్యమైందని అతడు గుర్తుచేసుకుంటాడు.
తరువాతి సినీ ప్రస్థానం (2003 - ప్రస్తుతం)
లాహిరి లాహిరి లాహిరిలో విజయం సాధించాక, ఆ సినిమా వందరోజుల వేడుకలో తన తదుపరి సినిమాలో నందమూరి హరికృష్ణ సోలో కథానాయకుడిగా చేయబోతున్నట్టు ప్రకటించాడు. అదే సీతయ్య సినిమా అయ్యింది. 22 ఆగష్టు 2003న ఈ సినిమా విడుదలై విజయం సాధించింది.
సీతయ్య సినిమా తరువాత ఒకరిద్దరు హీరోలతో చేసిన సంప్రదింపులు కార్యరూపం దాల్చలేదు. స్రవంతి మూవీస్ అధినేత స్రవంతి రవికిషోర్ ని కలిసినప్పుడు అతడి తమ్ముడి కొడుకైన రామ్ పోతినేని ఫోటోలు చూసి అతడిని పరిచయం చేస్తూ దేవదాసు సినిమాను మొదలుపెట్టాడు చౌదరి. అతడికి జోడిగా ఫెయిర్ అండ్ లవ్లీ ప్రకటనలో నటించిన ఇలియానా ను ఎంచుకొన్నాడు. 11 జనవరి 2006న విడుదలైన ఈ సినిమా కూడా మంచి విజయం సాధించింది. 17 కోట్ల గ్రాస్ వసూళ్ళతో పాటు 17 సెంటర్లలో 175 రోజులు ప్రదర్శించబడింది. హైదరాబాదు ఓడియన్ 70mm థియేటరులో ఏకంగా 205 రోజులపాటు ప్రదర్శించబడింది.
దేవదాసు సినిమా నిర్మాణంతర కార్యక్రమాలు జరుపుకునే సమయంలో నందమూరి బాలకృష్ణ ని కలిసి ఓ కథను వినిపించాడు చౌదరి. అది బాలకృష్ణకు నచ్చడంతో ఒక్క మగాడు సినిమా నిర్మాణాన్ని చేపట్టాడు. భారీ అంచనాల మధ్య 11 జనవరి 2008న విడుదలయిన ఈ సినిమా మొదటిరోజే సుమారు 7 కోట్ల రూపాయల వరకు వసూలు చేసింది. పలుచోట్ల టికెట్లు అధిక మొత్తంలో బ్లాకులోనూ అమ్ముడుపోయాయి. అయితే, అంచనాలు అందుకోలేక ఈ సినిమా పరాజయం పాలైంది, మొదటివారం తరువాత థియేటర్లు ఖాళీగా కనిపించాయి.
తరువాత మంచు విష్ణు, ఇలియానా, మోహన్ బాబు ప్రధాన పాత్రల్లో సలీమ్ సినిమాకు దర్శకత్వం వహించాడు చౌదరి. ఈ సినిమా మోహన్ బాబు నిర్మాణంలో శ్రీ లక్ష్మీప్రసన్న పిక్చర్స్ పతాకంపై తెరకెక్కింది. నిర్మాతగా మారిన తరువాత చౌదరి తన సొంత నిర్మాణ సంస్థలో చేయని సినిమా ఇదొక్కటే. 12 డిసెంబరు 2009న విడుదలైన ఈ సినిమా కూడా ప్రేక్షకులతో పాటు విమర్శకుల మెప్పు కూడా పొందలేక పరాజయం పాలైంది.
2012లో చౌదరి మొదటిసారి కేవలం నిర్మాతగా తన "బొమ్మరిల్లు వారి" సంస్థలో రవితేజ కథానాయకుడిగా గుణశేఖర్ దర్శకత్వంలో నిప్పు సినిమాను నిర్మించాడు. మద్రాసులో సినిమా ప్రయత్నాలు చేసే సమయంలో వీరు ముగ్గురు ఒకే భవనంలో నివాసముండేవారు. 17 ఫిబ్రవరి 2012న విడుదలైన ఈ సినిమాకు ఓపెనింగ్స్ బాగా వచ్చినప్పటికీ, ప్రేక్షకుల, విమర్శకుల మెప్పును పొందలేక పరాజయం చవిచూసింది.
2010లో చిరంజీవి మేనల్లుడు సాయి ధరమ్ తేజ్, సైయామి ఖేర్ లను పరిచయం చేస్తూ తన నిర్మాణ సంస్థలో రేయ్ సినిమాను మొదలుపెట్టాడు చౌదరి. ఆ సినిమాను 2011 వేసవిలో విడుదల చేయాలని సంకల్పించాడు. పలు కారణాల వల్ల వాయిదా పడడంతో 2013లో విడుదల చేయాలని అనుకున్నాడు. అయితే, అప్పుడూ కుదరలేదు. ఆఖరికి 27 మార్చి 2015న విడుదలయింది. ఈ సినిమా విడుదలయ్యేలోపే తేజ్ నటించిన రెండో సినిమా పిల్లా నువ్వు లేని జీవితం కూడా విడుదలైపోయింది. అయితే, రేయ్ సినిమా కూడా విజయం సాధించలేదు.
రేయ్ తరువాత చౌదరి ఇప్పుడు తన తరువాతి సినిమా మొదలుపెట్టే పనుల్లో ఉన్నాడు. ఈ సినిమాతో మళ్ళీ కొత్త నటీనటులను పరిచయం చేసే ప్రయత్నంలో ఉన్నాడు.
వ్యక్తిగత జీవితం
జానకిరాముడు సినిమాకు పనిచేసే సమయంలో తాను సినిమాల్లో అసిస్టెంట్ డైరెక్టరుగా పనిచేస్తున్నానని తల్లిదండ్రులతో చెప్పాడు చౌదరి. అదే సమయంలో తన అక్క వేంకట శివ విజయ గౌరీ కు పెళ్ళి కుదరడంతో తాను అప్పటివరకు కూడబెట్టిన అరవై ఐదువేల రూపాయలు ఇంటికి పంపాడు. సినిమాలకు పనిచేస్తున్నా కూడా అంత మొత్తంలో డబ్బు కూడబెట్టినందుకు తల్లిదండ్రులు కూడా ఏమి అనలేకపోయారు. తనకు ధూమపానం, మద్యపానం అలవాటు ఉండేవి కాదని, సంపాదించిన డబ్బుని తిండికి, సినిమాలకు మాత్రమే ఖర్చుపెట్టేవాడినని, అదే తన అక్క పెళ్ళికి ఉపయోగపడిందని చౌదరి గుర్తుచేసుకుంటాడు.
నిన్నే పెళ్ళాడుతా సినిమాకు పనిచేసే సమయంలో, అందులో నాగార్జున చెల్లెలిగా నటించిన గీతను ప్రేమించాడు చౌదరి. పరస్పర అంగీకారంతో పెళ్ళి చేసుకోవాలని అనుకున్నారు. గీత తండ్రి బ్రాహ్మణ, తల్లి క్షత్రియ కులాలకు చెందినవారు. అయితే, ఆచార వ్యవహారాలపై బాగా పట్టింపున్న, కులాంతర వివాహాలపై అస్సలు అవగాహనలేని తల్లిదండ్రులను ఒప్పించి గీతను వివాహం చేసుకున్నాడు. నిన్నే పెళ్ళాడుతా సినిమా తనకు వృత్తి పరంగా దర్శకుడిగా మొదటి సినిమా ఇవ్వడానికి, వ్యక్తిగతంగా గీతతో వివాహం జరగడానికి కారణమైనందుకు మర్చిపోలేని సినిమా అని చెబుతాడు చౌదరి. గీత కృష్ణవంశీ దర్శకత్వంలో వచ్చిన సింధూరం సినిమాలో రవితేజ కు జోడిగా, భరత్ దర్శకత్వంలో వచ్చిన అయ్యిందా లేదా సినిమాలో అలీ కి జోడిగా నటించింది. చౌదరికి ఇద్దరు కూతుర్లు, యుక్తా చౌదరి, ఏక్తా చౌదరి.
సీతయ్య సినిమా తరువాత అన్న సాంబశివరావు మరణం, పెద్ద కూతురు యుక్తా జననం వల్ల తదుపరి సినిమాకు ఓ ఏడాదిపాటు విరామం వచ్చింది.
చౌదరికి పట్టాభిషేకం సినిమాకు పనిచేసే సమయంలో నందమూరి హరికృష్ణ తో ఏర్పడిన పరిచయం ఆ తరువాత మంచి అనుబంధంగా మారింది. హరికృష్ణ చౌదరిని అనేకసార్లు తోడుగా తీసుకొని వెళ్ళేవాడు. తనను స్టార్ హోటల్స్ కు తీసుకొని వెళ్ళేవాడని, అక్కడ ఎలాంటి పద్ధతులు పాటించాలి అనే అంశం నుండి చాలా విషయాలు హరికృష్ణ నుండే నేర్చుకున్నట్టు గుర్తుచేసుకుంటాడు చౌదరి. "అన్న తెలుగుదేశం" పార్టీ తరఫున హరికృష్ణ పోటీ చేసి ఓడిపోయిన చోటే లాహిరి లాహిరి లాహిరిలో సినిమాకు సంబంధించిన వేడుకను ఘనంగా నిర్వహించి అతడికి ఎంతమంది అభిమానులున్నారో చూపించాడు చౌదరి.
ప్రత్యేకతలు
లాహిరి లాహిరి లాహిరిలో సినిమా మీద చౌదరికి గట్టి నమ్మకం ఉండేది. విడుదల రోజే వందరోజుల వేడుకని చేయబోయే తేదీని, వేదికను కూడా ఒకేసారి ప్రకటించాడు. అనుకున్నట్టే సినిమా విజయం సాధించింది, ప్రకటించిన రోజు, ప్రకటించిన ప్రదేశంలో వందరోజుల వేడుకను నిర్వహించాడు.
సీతయ్య సినిమా పాటల విడుదల కార్యక్రమానికి తన అభిమాన నటుడు ఎన్టీఆర్ తో సినిమాలకు పనిచేసిన రచయితలను, దర్శకులను, నిర్మాతలను, నటులను ఆహ్వానించి ఒక్కొక్కరి చేత ఒక్కో పాటను విడుదల చేయించాడు. ఈ సినిమా విడుదల సమయంలో కూడా దాని వందరోజుల వేడుక 1 డిసెంబర్ 200౩న అనంతపురంలో జరపనున్నట్టు ప్రకటించాడు. అయితే, అక్కడ వచ్చిన కరువు వల్ల అది జరగలేదు.
చౌదరి తన పెద్ద కూతురు యుక్తా పేరిట "యుక్తా మ్యూజిక్" సంస్థను 2005లో స్థాపించి, దాని ద్వారా మొదటిసారిగా తన దేవదాసు సినిమా పాటలను విడుదల చేశాడు. ఆ సినిమా ముహూర్తపు కార్యక్రమానికి 36 పేజిల ఆహ్వానం, పాటల విడుదల కార్యక్రమానికి 24 పేజిల ఆహ్వానం పత్రికలను ప్రచురించాడు.
చౌదరి తన సొంతూరు గుడివాడలోని గోపాలకృష్ణ థియేటరుని కొనుగోలు చేసి, దాన్ని పునరుద్ధరించి, తన నిర్మాణ సంస్థ అయిన “బొమ్మరిల్లు” పేరు పెట్టి, అందులో మొదటి సినిమాగా ఒక్క మగాడు విడుదల చేశాడు. గుడివాడలో మొట్టమొదటి ఏసి డీటీఎస్ సౌకర్యాలు గల థియేటరు అదే.
చౌదరి తీసిన సీతయ్య సినిమాతో 48 ఏళ్ళ వయసులో, సోలో హీరోగా విజయాన్ని అందుకున్నాడు నందమూరి హరికృష్ణ. తెలుగు సినీ పరిశ్రమలో ప్రముఖ నటులుగా గుర్తింపు తెచ్చుకున్న రామ్ పోతినేని, ఇలియానా, సాయి ధరమ్ తేజ్ చౌదరి సినిమాల ద్వారా పరిచయమయ్యారు.
బయటి లంకెలు
వర్గం:1965 జననాలు వర్గం:జీవిస్తున్న ప్రజలు వర్గం:తెలుగు సినిమా దర్శకులు వర్గం:కృష్ణా జిల్లా సినిమా దర్శకులు వర్గం:ఈ వారం వ్యాసాలు
పిట్లం మండలం
పిట్లం మండలం, తెలంగాణ రాష్ట్రం, కామారెడ్డి జిల్లాకు చెందిన మండలం.
ఇది సమీప పట్టణమైన బోధన్ నుండి 60 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం నిజామాబాదు జిల్లా లో  ఉండేది. ప్రస్తుతం ఈ మండలం బాన్సువాడ రెవెన్యూ డివిజను లో భాగం. పునర్వ్యవస్థీకరణకు ముందు ఇది కామారెడ్డి డివిజనులో ఉండేది.ఈ మండలంలో  27  రెవెన్యూ గ్రామాలు ఉన్నాయి. అందులో ఒకటి  నిర్జన గ్రామం. మండల కేంద్రం పిట్లం.
మండల గణాంకాలు
thumb|2016 పునర్వ్యవస్థీకరణకు ముందు అవిభక్త నిజామాబాదు జిల్లా పటంలో మండల స్థానం 2011 భారత జనాభా గణాంకాల ప్రకారం జనాభా - మొత్తం 47,581 - పురుషులు 23,443 - స్త్రీలు 14,636; అక్షరాస్యత - మొత్తం	40.75% - పురుషులు	53.80% - స్త్రీలు 27.65%
రెవెన్యూ గ్రామాలు
గమనిక:నిర్జన గ్రామాలు ఒకటి పరిగణనలోకి తీసుకోలేదు
సి.వి.ఎల్.నరసింహారావు
సి.వి.ఎల్.నరసింహారావు హైదరాబాదుకు చెందిన న్యాయవాది, సామాజిక కార్యకర్త, సినీనటుడు.
జీవిత విశేషాలు
ఇతని ప్రాథమిక విద్య సికిందరాబాదు సెయింట్ మేరీస్ స్కూలులోను, మాధ్యమిక విద్య హైదరాబాదులోని వివేకవర్ధని స్కూలులో గడిచింది. ఇతడు ఇంటర్మీడియట్‌ను సికిందరాబాద్ హిల్‌స్ట్రీట్‌లోని ప్రభుత్వజూనియర్ కళాశాలలో చదివాడు. చింతల్‌బస్తీలోని ప్రభుత్వ డిగ్రీ కళాశాల నుండి బి.ఎ. చదివాడు. ఉస్మానియా విశ్వవిద్యాలయం నుండి ఎల్.ఎల్.బి.పట్టా పొందాడు. ఇతడు 2009లో జరిగిన లోక్‌సభ ఎన్నికలలో సికిందరాబాద్ లోకసభ నియోజకవర్గం నుండి లోకసత్తా పార్టీ తరఫున నిలబడ్డాడు.
సినిమాలజాబితా
ఇతడు నటించిన తెలుగు సినిమాల పాక్షిక జాబితా:
బయటిలింకులు
వర్గం:తెలుగు సినిమా నటులు వర్గం:న్యాయవాదులు వర్గం:జీవిస్తున్న ప్రజలు
సుమిత్రా ఆనంద్ తనోబా
సుమిత్రా ఆనంద్‌ తనోబా తెలంగాణ రాష్ట్రానికి చెందిన రాజకీయ నాయకురాలు, తెలుగు భాషా పండిట్ మరియు విద్యావేత్త. ఆమె 2021, మే 19న తెలంగాణ రాష్ట్ర పబ్లిక్ సర్వీస్ కమీషన్ సభ్యురాలిగా నియమితురాలైంది. ఈ పదవిలో ఆమె ఆరేళ్లపాటు ఉంటుంది. ఆమె 21 మే 2021న భాద్యతలు చేపట్టింది.
జననం, విద్యాభాస్యం
సుమిత్రా 1970, మే 15న తెలంగాణ రాష్ట్రం, మెదక్ జిల్లా, దుబ్బాక మండలం, ఆరేపల్లి గ్రామంలో విఠాబాయి, మాణిక్‌రావు దంపతులకు జన్మించింది. ఆమె జిల్లా కేంద్రంలోని ప్రాచ్య సాయంత్రం కళాశాలలో డిగ్రీ కోర్సు పూర్తి చేసింది. అనంతరం హైదరాబాద్‌లోని ఆంధ్ర సారస్వత పరిషత్‌లో తెలుగు పండిట్‌ కోర్సు పూర్తి చేసింది.
వృత్తి జీవితం
సుమిత్రానంద్‌ 1998 డీఎస్సీలో తెలుగు ఉపాధ్యాయురాలిగా ఉద్యోగం సంపాదించింది. మెదక్‌ జిల్లా బూర్గుపల్లిలో నాలుగేళ్ల పాటు విధులు నిర్వహించి అంతర్‌జిల్లాల బదిలీల్లో భాగంగా కామారెడ్డి జిల్లాలోని లింగాయపల్లి పాఠశాలకు వచ్చింది. ఆమె ప్రస్తుతం లింగంపేట మండల కేంద్రంలోని బాలికల ఉన్నత పాఠశాలలో ఉపాధ్యాయురాలిగా పని చేసింది.
ఆమ్‌స్టర్‌డ్యామ్
ఆమ్‌స్టర్‌డ్యామ్ నెదర్లాండ్స్ రాజధాని. 872,680 జనాభాతో ఇది ఆ దేశంలో అత్యధిక జనాభా కలిగిన నగరం కూడా. మెట్రోపాలిటన్ ప్రాంత జనాభా 2,410,960. నగరంలో ఉన్న అనేక కాలువల కారణంగా దీన్ని ఉత్తరాది వెనిస్ గా దీన్ని పేర్కొంటారు. ఈ కాలువలను యునెస్కో వారసత్వ ప్రదేశంగా గుర్తించారు.
ఆమ్‌స్టెల్ అనే నది పైన కట్టిన డ్యాము వద్ద ఉన్న నగరంగా దీనికి ఆ పేరు వచ్చింది. 12 వ శతాబ్దిలో చేపల పట్టే వారి పల్లెగా ఇది వెలసింది. 17 వ శతాబ్దిలో ఒక ముఖ్యమైన రేవుపట్టణంగా, వాణిజ్య కేంద్రంగా విలసిల్లింది. 19, 20 శతాబ్దాల్లో నగరం బాగా విస్తరించింది.
ఆమ్‌స్టర్‌డ్యామ్ నెదర్లాండ్స్‌కు వాణిజ్య రాజధని. సాంస్కృతిక రాజధాని కూడా. ఫిలిప్స్, అక్జోనోబెల్, టోంటోం, ఐఎన్‌జి వంటి అనేక సంస్థల కేంద్ర కార్యాలయాలు ఇక్కడే ఉన్నాయి. ఉబర్, నెట్‌ఫ్లిక్స్, టెస్లా వంటి విదేశీ సంస్థల ఐరోపా కార్యాలయాలు ఇక్కడ ఉన్నాయి. 2012 లో, ఐరోపా లోని అత్యంత జీవనానుకూలమైన నగరాల్లో రెండవదిగా ఆమ్‌స్టర్‌డ్యామ్ ఎంపికైంది. జీవన నాణ్యతలో ప్రపంచంలో 12 వ అత్యుత్తమ నగరంగా మెర్సర్ ఎంపిక చేసింది. అత్యుత్తమ సాంకేతిక కేంద్రాల్లో ప్రపంచంలో 4 వ స్థానంలోను, ఐరోపాలో రెండవ స్థానం లోనూ నిలిచింది. ఆమ్‌స్టర్‌డ్యామ్ ఐరోపాలో ఐదవ అతి పెద్ద రేవుపట్టణం. '''ఆమ్‌స్టర్‌డ్యామ్ లోని షిఫోల్ విమానాశ్రయం ప్రయాణీకుల రద్దీలో ఐరోపా లోకెల్లా మూడవ స్థానంలో ఉంది. ఆమ్‌స్టర్‌డ్యామ్ పౌరుల్లో ప్రముఖులు రెంబ్రాంట్, వాన్ గాఫ్.'''
భౌగోళికం
ఆమ్‌స్టర్‌డ్యామ్ నెదర్లాండ్స్ పశ్చిమ భాగంలో నార్త్ హాలండ్ ప్రావిన్సులో ఉంది.అంస్టెల్ నది నగరం మధ్య వరకూ ప్రవహించి ఆగిపోతుంది. అక్కడి నుండి అనేక కాలువలుగా చీలి పోతుంది. ఆమ్‌స్టర్‌డ్యామ్ సముద్ర మట్టానికి 2 మీటర్ల దిగువన ఉంటుంది. నగర విస్తీర్ణం 219.4 చ.కి.మీ. ఇందులో పార్కులు, ప్రకృతి వనాలు 12% భాగాన్ని ఆక్రమిస్తాయి..
కవితా కృష్ణన్
కవితా కృష్ణన్  అఖిల భారతీయ అభ్యుదయ మహిళా సమాఖ్య (AIPWA) కార్యదర్శి. భారత కమ్యూనిస్ట్ పార్టీ (మార్క్సిస్టు-లెనినిస్టు) (సిపిఐ-ఎంఎల్) ఆధ్వర్యంలో వెలువడుతున్న 'విమోచన ' మాస పత్రికకు సంపాదకురాలు కూడా. మహిళా హక్కుల ఉద్యమకారిణి. ఆమె నిర్భయ ఢిల్లీ గ్యాంగ్ రేప్ సంఘటనపై, ఆ తర్వాత మహిళలపై జరిగిన అనేక హింసాత్మక సంఘటనలకు వ్యతిరేకంగా ఉద్యమాలు చేసింది.
స్వస్థలం
కవిత తమిళనాడులోని కూనూర్లో జన్మించింది. చత్తీస్‌ఘఢ్ లోని భిలాయిలో పెరిగింది. ఆమె తండ్రి ఒక స్టీల్ ప్లాంట్‌లో ఇంజనీర్గా పనిచేసేవాడు. ఆమె తల్లి సునితా కృష్ణన్ ఆంగ్లం భాష అధ్యాపకురాలు. కవిత జె.ఎన్.యూనివర్సిటిలో ఇంగ్లీష్ సాహిత్యంలో ఎం.ఫిల్., పూర్తి చేసింది.
స్వేచ్చా శృంగార ఉద్యమం
ఇటీవల (మే,2016) కవితా కృష్ణన్ వార్తల్లో వ్యక్తిగా నిలిచారు. 'ఫ్రీ సెక్స్ ' (స్వేచ్ఛా శృంగారం') పేరుతో సామాజిక మాధ్యమాలలో ఆమె తన అభిప్రాయాలను వెలుబుచ్చి వార్తల్లో నిలిచారు. పరస్పర అంగీకారంతో ఎవరు ఎవరితోనైనా, ఏ సమయంలో నైనా స్వేచ్ఛగా శృంగారంలో పాల్గొనే అవకాశం ఉండాలన్నది ఆమె అభిప్రాయం. అన్ ఫ్రీ సెక్స్ అనేది మహిళలను బలవంతపెట్టడం లాంటిదేనని.. సెక్సువల్ విషయాలకు సంబంధించి స్త్రీకి పూర్తి వ్యక్తిగత స్వేచ్ఛ ఉండాలన్నది ఆమె అభిప్రాయం. ఈ విషయంపై ఆమెకు కొంతమంది మద్దతుగా నిలిస్తే, మరికొందరు తీవ్రంగా విమర్శించారు. అలాంటి వారిలో డీఎం దాస్ ఒకరు. ఆయన కవితా కృష్ణన్‌ను "అమ్మ లేక మీ కూతురు ఫ్రీ సెక్స్ లో పాల్గొన్నారేమో అడుగు " అని ప్రశ్నించాడు. దీనిపై కవితా కృష్ణన్ కుడా ఏ మాత్రం వెనక్కి తగ్గలేదు. అవును "మా అమ్మ ఫ్రీ సెక్స్ చేసింది. మా అమ్మ లాగే మీ అమ్మ కూడా చేసే ఉంటుంది. లేకపోతే అది రేప్ అవుతుంది.. అర్థమైందా?" అంటూ సమాధానం ఇచ్చింది. ఇది ఇంతటితో ఆగకుండా.. కవితా కృష్ణన్ అమ్మకూడా ఇందులో భాగం అయింది. హాయ్ దాస్ నేను కవితా అమ్మను. నేను ఫ్రీ సెక్స్ లో పాల్గొన్నాను. అది నా ఇష్టపూర్వకంగా జరిగింది. నాకు నచ్చిన వ్యక్తులతో నాకు నచ్చిన సమయంలో సెక్స్ లో పాల్గొనే హక్కు నాకుంది. ప్రతి మహిళా లేదా పురుషుడు సెక్స్ విషయంలో తమకు నచ్చినట్టుగా ఉండే హక్కు ఉంది. బలవంతపు సెక్స్ చేయవద్దు. ఫ్రీ సెక్స్ చేయండి అంటూ కవితా కృష్ణన్ అమ్మ కుడా చెప్పింది. మహిళా హక్కుల కోసం గొంతెత్తి కొత్త నినాదం వినిపిస్తున్న ఈ తల్లీ కూతుళ్లను అభ్యుదయ మహిళాలోకం అభినందిస్తుంది.
మూలాలు
వర్గం:సామాజిక ఉద్యమకారులు వర్గం:మహిళా కార్యకర్తలు వర్గం:ఆదర్శ వనితలు వర్గం:ఛత్తీస్‌గఢ్ వ్యక్తులు వర్గం:సంపాదకులు వర్గం:100 బి.బి.సి మహిళలు
సిరివెన్నెల సీతారామశాస్త్రి తెలుగు సినిమా పాటల జాబితా (2001)
మూలాలు
వర్గం:జాబితాలు వర్గం:సినిమా జాబితాలు వర్గం:సిరివెన్నెల సీతారామశాస్త్రి రచించిన పాటలు వర్గం:పాటలు
దొనకొండ మండలం
దొనకొండ మండలం  ప్రకాశం జిల్లాకు చెందిన మండలం.
మండలం లోని గ్రామాలు
రెవెన్యూ గ్రామాలు
బంజరగూడెం
బంజరగూడెం పశ్చిమ గోదావరి జిల్లా, కుక్కునూరు మండలానికి చెందిన గ్రామం.
వర్గం:కుక్కునూరు మండలం లోని రెవెన్యూయేతర గ్రామాలు
బ్రహ్మోత్సవం (సినిమా)
బ్రహ్మోత్సవం  2016 మే 20న విడుదలైన తెలుగు సినిమా.
కథ
అజయ్ (మహేష్ బాబు) ది ఒక పెద్ద ఉమ్మడి కుటుంబం.
సంగీతం
Mickey J. Meyer was signed to compose the film's soundtrack and background score. In early March 2015, Meyer recorded a song whose vocals were provided by Abhay Jodhpurkar. Later, the team approached Gopi Sundar to score the background music for this film. The film's audio was launched in a grand ceremony on 7 May at JRC Convention Center.
బయటి లింకులు
వర్గం:2016 తెలుగు సినిమాలు వర్గం:కాజల్ అగర్వాల్ నటించిన సినిమాలు వర్గం:సమంత నటించిన సినిమాలు
పెద్ద కొడపగల్ మండలం
పెద్ద కొడపగల్, తెలంగాణ రాష్ట్రం, కామారెడ్డి జిల్లాకు చెందిన మండలం.
ఇది సమీప పట్టణమైన బోధన్ నుండి 47 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. ఇందులో 13 గ్రామాలున్నాయి. నిర్జన గ్రామాలు లేవు.దానికి ముందు ఈ మండలం నిజామాబాదు జిల్లా లో ఉండేది. ప్రస్తుతం ఈ మండలం బాన్సువాడ రెవెన్యూ డివిజను లో భాగం. పునర్వ్యవస్థీకరణకు ముందు ఇది కామారెడ్డి డివిజనులో ఉండేది.మండల కేంద్రం పెద్ద కొడపగల్.
గణాంకాలు
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 93 చ.కి.మీ. కాగా, జనాభా 20,891. జనాభాలో పురుషులు 10,642 కాగా, స్త్రీల సంఖ్య 10,249. మండలంలో 4,228 గృహాలున్నాయి.
2016లో ఏర్పడిన మండలం
లోగడ పెద్ద కొడపగల్ గ్రామం నిజామాబాదు జిల్లా కామారెడ్డి రెవెన్యూ డివిజను పరిధిలోని బిచ్కుంద మండల పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా పెద్ద కొడపగల్ గ్రామాన్ని నూతన మండల కేంద్రంగా కొత్తగా ఏర్పడిన కామారెడ్డి జిల్లా, కామారెడ్డి రెవెన్యూ డివిజను పరిధిలో 1+12 (పదమూడు) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది.
వెలుపలి లంకెలు
వర్గం:2016 లో ఏర్పాటైన తెలంగాణ మండలాలు
మత్స్య పురాణం
మత్స్య పురాణం, అష్టాదశ పురాణాలలో పదహారో పురాణం.ఈ పురాణాన్ని "మత్స్యంమేధఃప్రకీర్యతే" అని వర్ణించబడింది.అంటే ఇది శ్రీ మహా విష్ణువు మెదడుతో పోల్చబడిన అర్థాన్ని సూచిస్తుంది. ఈ పురాణంలో 289 అధ్యాయాలు, పద్నాలుగు వేల శ్లోకాలున్నాయి.శ్రీ మహావిష్ణువు మత్స్యరూపంలో వైవస్వత మనువునకు ఈ పురాణాన్ని ఉపదేశించాడు. పురాణాలలో ఇది ప్రాచీనమైన పురాణంగా పండితులు భావిస్తారు. వేద వాఙ్మయంలో దాగిన సృష్టితత్త్వాన్ని కథారూపంగా వివరించడానికి అష్టాదశ పురణాలను వ్యాసమహర్షి రచించాడు.ఇందులోని 289 అధ్యాయాలలో మొదటిది సృష్టిక్రమం.
సృష్టిక్రమం
సృష్టికి పూర్వం విశ్వంలో ఏమి లేదు.మహా ప్రళయం జరిగాక చీకటి ఆవరించి సర్వప్రపంచం నిదురపోతునట్లుగా ఉంది.అప్పటి  స్థితి ఇలాఉంది అని ఉహించటానికి,తెలుసుకోవటానికి కూడా వీలులేదు.దీనిని వర్ణించటానికి ఒక లక్షణం కూడాలేదు. విశ్వం అంతా నీటిమయమై అగోచరంగా ఉన్న పరిస్తితులలో అన్ని పుణ్యకర్మలకు మూలమైన అవ్యక్తుడు (వ్యక్తి కానివాడు) స్వయంభు అవతరించి,జగత్తును ఆవరించియున్న చీకటిని పారద్రోలి వెలుగును ప్రకాశింపచేస్తుంది.ఆ అవ్యక్తుడు గా అవతరించిన నారాయణుడే (మహా విష్ణువు) ధ్యానించి జగత్తును సృష్టించినట్లు మత్య్యపురాణం ద్వారా తెలుస్తుంది.
మొదటి సృష్టి
అవ్యక్తుని మొదటి సృష్టి అపస (పవిత్ర కర్మ).అందు బీజాన్ని సృష్టించాడు.అది సువర్ణభరితమై పదివేల సూర్యుల వెలుగు చెంది,అది పుట్టుటకు వేయి సంవత్సరాల కాలం పట్టింది.మహా తేజస్వి అయిన స్వయంభువు విచిత్ర మహిమగలవాడైనందున తాను సృష్టించినదాని యందు తానే ప్రవేశించాడు.అట్లు సర్వవ్యాప్తి అగుటచే విష్ణువు అనే నామం సార్థకం అయింది.అందు ప్రవేశించిన స్వయంభువు సూర్యుని రూపంచెందాడు. మొట్టమొదటి రూపం సూర్యుడు అగుటచే ఆదిత్యుడనే పేరువచ్చింది.
బ్రహ్మాదుల సృష్టి
జలమయంలో పరుండిన ఆది పరబ్రహ్మం తనచుట్టూ ఉన్న నీటిని అతని పొడవైన చేతులు ద్వారా కలియబెట్టగా దానిలోనుండి రెండు బుడగలు ఏర్పడి వాటిద్వారా భూమి,ఆకాశం ఏర్పడతాయి.ఆ సమయంలో మహాపురుషుని నాభి నుండి కమలం పుట్టింది.నారాయణడు తుమ్మెద ఆకారంగా కమలం చుట్టూ తిరుగుతూ చివరకు కమలంలో ప్రేవేశిస్తాడు.తన తేజస్సు కమలంలో ప్రవేశపెట్టి బయటకు వస్తాడు. కొంతకాలానికి కమలం నుండి ఎనిమిది భుజాలతో,నాలుగు ముఖాలతో బ్రహ్మ పుడతాడు.బ్రహ్మ తన చుట్టూ ఉన్న నీటిని చూసి భయపడి, ఏమి చేయలో తెలియని పరిస్థితులలో ఓంకారనాదంతో తిరిగి తామరతాడు ద్వారా మరలా లోపలికి ప్రవేశిస్తాడు.ఏమిచేయాలో తోచక విచారంతో కూర్చొని ఉండగా,తపస్సు చేయి,తపస్సు చేయి అనే మాటలు వినపడతాయి.బ్రహ్మ అలా కొన్ని సంవత్సరాల తపస్సు చేసిన తరువాత,నారాయణుడు ప్రత్యక్షమై సృష్టిని ఏర్పాటు చేయాలనే ప్రయత్నంలో నేనే నిన్ను సృష్టించాను.నీ తపస్సు ఫలితంగాసృష్టి చేసే మానసిక శక్తిని నీవు పొందావు.స్రీ రూపమైన ప్రకృతి నీకు సహకరిస్తుంది.సృష్టిని ప్రారంభించు అని నారాయణుడు అదృశ్యమవుతాడు. ప్రకృతి సరస్వతి రూపంలో కనిపంచింది.బ్రహ్మ, సరస్వతి సాంగత్యం వలన సృష్టి ప్రారంభం అయిందని మత్స్యపురాణం చెపుతుంది.
వెలుపలి లంకెలు
వర్గం:అష్టాదశ పురాణములు వర్గం:పురాణాలు
అచ్చు రాజమణి
అచ్చు రాజమణి, తరచుగా "అచ్చు"గా పేరు పొందాడు, అతను భారతీయ చలనచిత్ర స్కోరు, సౌండ్‌ట్రాక్‌ల స్వరకర్త,గాయకుడు. అతను అనేక మలయాళం, తెలుగు, తమిళ చిత్రాలకు సంగీతాన్ని అందించాడు. 2008 లో తెలుగు చిత్రం నేను మీకు తెలుసా ...?కు అతను సంగీత దర్శకత్వం వహించాడు. thumb|అచ్చు రాజమణి అతను మలయాళ సంగీత పరిశ్రమకు మార్గదర్శకులలో ఒకరిగా పరిగణించబడ్డ సంగీత దర్శకుడు బి.ఎ.చిదంబరనాథ్ మనుమడు. అతని తండ్రి, రాజమణి, తమిళ, తెలుగు, కన్నడ, మలయాళం భాషలలో 1000 సినిమాలకు (ఫిబ్రవరి 2016 లో అకస్మాత్తుగా మరణించారు) పైగా సంగీత దర్శకత్వం వహించారు. అతను చెన్నైలోని లయోలా కాలేజీ నుండి గ్రాడ్యుయేట్.
సంగీత కుటుంబం నుండి వచ్చిన అతని సహజ ఆసక్తి పైలట్ కావడం. అతను విమానయానంలో సంగీతాన్ని ఎంచుకుని పూర్తి స్థాయి సంగీతకారుడు అయ్యాడు. సంగీత దర్శకుడు ఎంఎం కీరవణి నుండి కర్ణాటక సంగీతాన్ని నేర్చుకున్నాడు.
కెరీర్
అతను 350 కి పైగా పాటలకు కీబోర్డ్ ప్రోగ్రామర్‌గా పనిచేశాడు. 150 కి పైగా చిత్రాలకు నేపథ్య సంగీతాన్ని ప్రోగ్రామ్ చేశాడు. అతను ఒక ప్రొఫెషనల్ పియానిస్ట్. అతని వద్ద తన తండ్రి అనేక కంపోజిషన్లకు పియానో వాయించాడు. ప్రియదర్శన్ దర్శకత్వం వహించిన బాలీవుడ్ చిత్రం చుప్ చుప్ కే (2006) కోసం అతను మొదట కీబోర్డ్ వాయించాడు. మలయాళ చిత్రం కీర్తి చక్ర యొక్క సీక్వెల్ చిత్రం కురుక్షేత్ర (2008) కోసం నేపథ్య సంగీతాన్ని స్కోర్ చేయాలని ఆయన పిలుపునిచ్చారు. అచు యొక్క నేపథ్య సంగీతం బాగా ప్రశంసించబడింది.
ప్రస్తావనలు
వర్గం:తమిళ సినిమా నేపథ్యగాయకులు వర్గం:మలయాళ సినిమా నేపథ్యగాయకులు వర్గం:తెలుగు సినిమా నేపథ్యగాయకులు వర్గం:జీవిస్తున్న ప్రజలు
బి.వి.ఎస్.రామారావు
విశేషాలు
భావరాజు వెంకట సీతారామారావు రాజమండ్రిలో 1932లో జన్మించాడు. భావరాజు సత్యనారాయణ, సత్యవతి గారలు ఇతని తల్లిదండ్రులు. ప్రముఖ రచయిత బి.వి.రమణారావు, ప్రముఖ ఇంద్రజాలికుడు బి.వి.పట్టాభిరామ్, ప్రముఖ కార్టూనిస్ట్ సత్యమూర్తి ఇతని సోదరులు. ఇతడు మెకానికల్, సివిల్ విభాగాలలో ఇంజనీరింగ్ పూర్తిచేశాడు. మద్రాసులోని కేసరి స్కూలులో చదువుకునే సమయంలో ఇతనికి ముళ్ళపూడి వెంకటరమణ, బాపులతో స్నేహం ఏర్పడి అది చివరిదాకా కొనసాగింది.
ఉద్యోగం
ఇంజనీరింగ్ పూర్తి అయ్యాక ఇతడు ఆంధ్రప్రదేశ్ ప్రభుత్వంలో నీటిపారుదల శాఖలో ఇంజనీరుగా ఉద్యోగంలోనికి చేరాడు. గోదావరి ప్రాజెక్టులో 15 సంవత్సరాలు జూనియర్ ఇంజనీర్, అసిస్టెంట్ ఇంజనీర్, ఎక్జిక్యూటివ్ ఇంజనీర్ తదితర హోదాలలో పనిచేశాడు. ఆ సమయంలో ఆనకట్టల రిపేర్లు, కొత్త ఆనకట్టల నిర్మాణం, బ్యారేజీ నిర్మాణం, హైడ్రాలిక్ గేట్ల నిర్మాణం వంటి పనులలో భాగస్వామ్యం వహించాడు. అనేక వర్క్‌షాపులను నిర్వహించాడు. తర్వాత హైదరాబాదుకు బదిలీ అయ్యి 4 సంవత్సరాలు పనిచేసి పదవీవిరమణ చేశాడు. పిమ్మట ఒక ప్రయివేటు సంస్థలో పాతిక సంవత్సరాలకు పైగా పనిచేసి ప్రస్తుతం విశ్రాంతి తీసుకుంటున్నాడు.
కుటుంబం
ఇతనికి భార్య అన్నపూర్ణ, ఇద్దరు కుమార్తెలు సత్యకళ, విజయ ఉన్నారు. కుమార్తెలు ఇరువురూ వివాహం చేసుకుని హైదరాబాదులోనే స్థిరపడ్డారు.
రచనలు
ఇతడు తన బాల్య స్నేహితుడు ముళ్లపూడి వెంకటరమణ, ఆంధ్రజ్యోతి సంపాదకుడు పురాణం సుబ్రహ్మణ్యశర్మల ప్రోద్బలంతో కథలు వ్రాయడం మొదలుపెట్టాడు. సంఖ్యాపరంగా తక్కువ కథలు వ్రాసినా అవి అన్నీ పాఠకుల మన్ననలను చూరగొన్నాయి. గోదావరీనది పరిసర ప్రాంతాలలో పనిచేసినప్పుడు అక్కడి మనుషులు, మనస్తత్వాలను గమనించి "గోదావరి కథలు" వ్రాశాడు. ఈ కథలలోని ఒక కథ ఆధారంగా మంచు లక్ష్మి గుండెల్లో గోదారి అనే సినిమాను నిర్మించింది.
ఇతడు రచించిన పాక్షిక కథల జాబితా :
సినిమాలు
ఇతడు బాపు రమణ తీసిన సినిమాలలో సాక్షి, బుద్ధిమంతుడు, అందాల రాముడు,బంగారు పిచిక మొదలైన 19 సినిమాలకు అనధికార కళాదర్శకుడిగా పనిచేశాడు. 9 సినిమాలలో కథారచనలో భాగస్వామ్యం వహించాడు.
మూలాలు
వర్గం:1932 జననాలు వర్గం:తెలుగు కథా రచయితలు వర్గం:తూర్పు గోదావరి జిల్లా రచయితలు
శొంఠి వెంకట రామమూర్తి
శొంఠి వెంకట రామమూర్తి (ఆగస్టు 1 1888 - జనవరి 1 1964) బహుముఖ ప్రజ్ఞాశాలి. ప్రసిద్ధ గణితశాస్త్రవేత్త, ఐ.సి.ఎస్. పరిపాలనాధ్యక్షుడుగా పనిచేసినవాడు.
జీవిత విశేషాలు
వెంకటరామమూర్తి ఆనకట్టల నిర్మాణ నిపుణులు. ఆయన విశాఖపట్టణంలో ఆగస్టు 1 1888 న వెంకటరమణయ్య, రాజేశ్వరమ్మ దంపతులకు జన్మించారు. ఆయన ఉన్నత పాఠశాల విద్య, ఉన్నత విద్యను విశాఖపట్టణంలో చదివారు. ఆయన ఎ.వి.ఎన్.కాలేజీలో విద్యనభ్యసించారు. మద్రాసు విశ్వవిద్యాలయంలో బి.ఎ. (ఆనర్స్) చదివారు.తరువాత కేంబ్రిడ్జ్ విశ్వవిద్యాలయంలో గణితశాస్త్రం అభ్యసించారు. గణితంలో పి.హెచ్.డి చేసారు. కానీ ఉద్యోగ రీత్యా అనేక మార్పులు జరిగాయి. ఐ.సి.ఎస్ పరీక్ష రాసి ద్వితీయ శ్రేణిలో పాసై తన 24 వ యేట సేలం జిల్లాకు సబ్ కలెక్టరుగా బాధ్యతలు చేపట్టారు.22-6-1935 నుండి	8-11-1937 వరకు సేలం జిల్లాకు కలెక్టరుగా చేసారు. ఆంధ్రప్రదేశ్ లో ఒంగోలు జిల్లాతో పాటు మద్రాసు ఉమ్మడి రాష్ట్రంలో మద్రాసు జిల్లాలలోనే ఎక్కువకాలం కలెక్టరుగా పనిచేసారు. రాజాజీ మంత్రి వర్గంలో ప్రకాశం పంతులు ఉన్న సమయంలో ఆయన రెవెన్యూ బోర్డు డైరక్టరుగా ఉన్నారు. ఆయన మద్రాసు ప్రెసిడెన్సిలో గవర్నరుకు సలహాదారుగా కూడా పనిచేసారు.
ఆయన 1952 లో భారతదేశ మొదటి సాధారణ ఎన్నికలలో రాజమండ్రి లోకసభ ఎన్నికలకు పోటీచేసి పోలవరం ప్రాజెక్టు నిర్మాణం గూర్చి తెరమీదకు తెచ్చాడు.
ఆయన జనవరి 1 1964 న మరణించారు.
కొయ్యగూడెం
కొయ్యగూడెం పశ్చిమ గోదావరి జిల్లా, కుక్కునూరు మండలానికి చెందిన గ్రామం
వర్గం:కుక్కునూరు మండలం లోని రెవెన్యూయేతర గ్రామాలు
ఉప్పులూరు శ్రీచెన్నకేశవస్వామి ఆలయం
ఆంధ్ర ప్రదేశ్ రాష్ట్రములోని పశ్చిమ గోదావరి జిల్లా, ఉండి మండలం లోని గ్రామం ఉప్పులూరులోని శ్రీచెన్నకేశవస్వామి ఆలయం : కాకతీయ సామ్రాజ్యం పతన దశలో వున్న రోజుల్లో మహమ్మదీయుల దాడి నుంచి హిందూ మత రక్షణకు, ఆంద్ర దేశ పర్యటనకు వచ్చిన సింహాచల క్షేత్రనివాసి కందాల కృష్ణమాచారి ఉప్పులూరులో 1335వ సంవత్సరంలో అప్పటి అప్పలస్వామి విగ్రహాన్ని ప్రతిష్ఠించారు. శ్రీకృష్ణుడే చెన్నకేశవస్వామి. చెన్న అంటే అందమైన అని మేలయిన కేశములు కలవాడు అని, కేశియను రాక్షసుని సంహరించినవాడు అని అర్ధం. 'కేశులు' అనగా బ్రహ్మ, విష్ణు, రుద్రులు వారిని తన వశమందుంచుకున్నవాడు కేశవుడు.
ఆలయ చరిత్ర
ఉండి గ్రామానికి 8 కిలోమీటర్ల దూరంలో భీమవరం కి 15 కిలోమీటర్ల దూరంలో ఉంది ఉప్పులూరు గ్రామం శ్రీ చెన్నకేశవాలయం గురించి ఈ ఆలయం అతి ప్రాచీన ఆలయం. ఇక ఆలయ చరిత్ర విషయానికి వస్తే, పల్నాడులో ధూప, దీప, నైవేద్యాలతో నిత్య పూజలందుకునే చెన్నకేశవస్వామి ఆలయంలో పల్నాటి యుద్ధ సమయంలో దాడులు జరిగాయని... ఆ సమయంలో స్వామిని కాపాడుకోవడానికి కన్నమదాసు సంతతికి చెందిన తిరువీధి నారాయణదాసు, అతని సోదరులు కలిసి స్వామి ప్రతిమను సింహాచలం తరలించి స్వామికి అప్పల స్వామి అని పేరు మార్చారు. అనంతరం అక్కడి నుండి పశ్చిమ గోదావరి జిల్లా ఉప్పులూరు చేరుకున్నారు. అప్పుడు ఈ గ్రామంలో ఒక మర్రి చెట్టు నీడలో ప్రతిమను ఉంచి, స్వామికి నైవేద్యం తీసుకురావడానికి గ్రామంలోకి వెళ్లారు. అదేసమయంలో ఈ గ్రామంలో కొందరు తీవ్ర అస్వస్థకు గురయ్యారు. అప్పుడు హరిజనులు మన గ్రామంలోకి అడుగుపెట్టినందుకు ఇలా జరిగిందని భావించిన గ్రామస్థులు నారాయణదాసు, అతని సోదరులను నిర్బదించారు. ఇక ఆ రోజు రాత్రే సింహాచల అప్పన్న గ్రామ పెద్దలకు కలలో కనిపించి వారు నిరపరాదులు వారిని విడిచిపెట్టమని... గ్రామంలోని మర్రిచెట్టు క్రింద తన ప్రతిమ ఉందని, స్వామి వారిని ప్రతిష్టించి ఆలయాన్ని నిర్మించి తనకు దీప నైవేద్యాలు హరిజన దాసులే అర్చకులుగా ఉండాలని ఆదేశించారట. ఇలా ఆ స్వామివారి ఆజ్ఞ ప్రకారం గ్రామా పెద్దలు 1335 లో ఈ ప్రాంతంలో అప్పలస్వామి ఆలయం నిర్మించి ప్రతిష్టించి అర్చకులుగా వారికీ స్థానం కల్పించారు. నిజానికి విగ్రహాం చెన్నకేశవుడిదే కాబట్టి 1868 లో ఈ అప్పలస్వామి కి పూర్వపు నామమైన చెన్నకేశవస్వామిగా మరల నామకరణం చేసారు.1650లో జజ్జూరి సంస్థ్దానాదీశులు రాజా వల్లి రాగన్న జమీందారు అప్పలస్వామి ఆలయ నిర్మాణం చేపట్టారు.పాల్వంచ, భద్రాచలం సంస్థానాదీశులు రాజా పార్థసారధి అప్పారావు బహుదూర్‌ 1893లో ఈ ఆలయానికి భూదానమిచ్చారు. శనివారపు పేట సంస్థానాదీశులు రాజా ధర్మ అప్పారావు బహుదూర్‌ 1793లో ఆలయ నిర్మాణం పూర్తిచేశారు. వైష్ణవ మత గురువులైన పరవస్తు రామాజనుజాచార్యులు 1870 సంవత్సరంలో ఈ ఆలయ విగ్రహానికి చెన్నకేశవస్వామిగా నామకరణం చేశారు. 1895లో శేషబట్టారు రాఘవాచారి చెన్నకేశస్వామికి మొట్టమొదటి సారిగా కల్యాణోత్సవాలు జరిపించారు. కొన్ని తరాలు అయిన తర్వాత శ్రీ స్వామి వారి అనుగ్రహం వల్ల గ్రామము పెద్దదై సుసంపన్నమై సరస్వతి దేవి లక్ష్మీదేవి నిలయమై చుట్టుప్రక్కల గ్రామాల కంటే ఎంతో అభివృద్ధి చెందటం జరిగింది.క్రమేపి ఈ గ్రామాల వారు ఇతర సుసంపన్నమైన కుటుంబాలతో వివాహ సంబoధాలు ఏర్పాటు చేసుకోవడం, ఆ ఇతర గ్రామాల సంపన్నులు దేవాలయానికి వచ్చి శ్రీ స్వామి వారిని దర్శించి ఇక్కడ అర్చకులు హరిజనులు అని తెలుసుకొని గ్రామ పెద్దలతో చెప్పి వైష్ణవదాసులను మార్పించి , బ్రాహ్మణులను అర్చకత్వమునకు ఏర్పాటు చేస్తామని తెలుపగా అప్పటి గ్రామ పెద్దలు అలోచించి అర్చకులను మర్చుటకై అప్పటి సంస్థానమైన నూజీవీడు సంస్థానానికి సుమారు 1893లో ఒక అర్జిని వ్రాసి పంపగా రాజావారు అందుకు ఆమోదిస్తూ రాజముద్ర వేయగా వెంటనే ఆయన కుటుంబంలోని వారికి తీవ్ర అనారోగ్యము కలుగుట ఆ రాత్రి శ్రీ స్వామి వారు రాజా వారి స్వప్నములో కనపడి వారు నా సేవకులు వారిని మార్చితే నువ్వు , నీ రాజ్యము ఉండదు అని నిదర్శనము చూపి హెచ్చరించినారట.రాజా పార్ధసారధి అప్పారావు గారు జరిగిన పొరపాటును గ్రహించి మరునాడే వారిని పిలిపించి తానిచ్చిన తాఖీదును వెనుకకు తీసుకొని తానే స్వయంగా ఉప్పులూరికి విచ్చేసి స్వామివారిని దర్శించుకొని శ్రీ స్వామి వారికి అంగరంగ భోగములకై 40 ఎకరములు భూదానం ఇచ్చారు.అందు రెండు భాగములు అర్చకులకు , ఒక భాగము శ్రీ స్వామి వారి కళ్యాణోత్సవములకు అని పెద్దలు నిర్ణయించడం జరిగిందని చెబుతారు...
బయటి లింకులు
వర్గం:హిందూ దేవాలయాలు వర్గం:ఆంధ్రప్రదేశ్ చారిత్రక స్థలాలు
సోదె మఠ
సోదె మఠం గొప్ప గొప్ప మహాత్ములైన ద్వైత స్వాములు పీఠాధిపత్యం వహించిన మఠం. ఈ మఠం ప్రధాన శాఖ, ఉడుపికి 224 కిలోమీటర్ల దూరంలో సిరిసి తాలూకా సోదె గ్రామంలో వుంది. పూర్వపు రోజులలో కుంభాషి అను ప్రాంతంలో సోదె మఠం వుండేదట. అందువలన దీనికి కుంభాషి మఠమని మరొక పేరు కలదు. గొప్ప హయగ్రీవోపాసకులయిన వాదిరాజస్వామి సోదె మఠ పీఠాధిపతులలో ఒకడు. అతను సంస్కృతంలో ద్వైతమత సిద్ధాంతములకు సంబంధించిన అనేక గ్రంథములు రచించాడు. శ్రీమధ్వాచార్యుని సోదరులయిన శ్రీవిష్ణుతీర్థులు సోదె మఠమునకు ప్రధమ పీఠాధిపతి. భూవరాహస్వామి విగ్రహమును సోదె మఠ ప్రధానార్చన కొరకు శ్రీమధ్వాచార్యులు నియోగించారు. శ్రీవిష్ణుతీర్థులు తరువాత అనిరుద్ధ తీర్థులవారికి పీఠాధిపత్య భాద్యతలు అప్పగించి, కుక్కె క్షేత్రం లో, కుమార పర్వత సమీప సిద్ధ పర్వతంపై నేటికీ తపమాచరిస్తూ వున్నారని ప్రాంతీయ ప్రజలు, మాధ్వులు విశ్వసిస్తున్నారు. శ్రీవిశ్వ వల్లభతీర్థులు సోదెమఠమునకు ప్రస్తుత మఠాధిపతి.
మూలాలు
వర్గం:ద్వైతం
రావు బహదూర్
thumb|275x275px| రావు బహదూర్ [[బ్రిటిషు భారతదేశంలో బిరుదు పతకాలు|బిరుదు పతకం]] రావు బహదూర్ అనేది భారతదేశంలో బ్రిటిషు పాలనలో ఉన్నపుడు వ్యక్తులకు విశ్వాసపూర్వక సేవ చేసినందుకు లేదా సామ్రాజ్యానికి ప్రజా సంక్షేమ కృషి చేసినందుకు ఇచ్చిన గౌరవ బిరుదు. దీన్ని దక్షిణ భారతదేశంలో రావు బహదూర్ అనగా, ఉత్తర భారతంలో రాయ్ బహదూర్ అంటారు. 1911 నుండి, బిరుదుతో పాటు పతకాన్ని కూడా ఇచ్చేవారు. రావు అంటే "రాజు" అని బహదూర్ అంటే "ధైర్యవంతుడు" లేదా "అత్యంత గౌరవప్రదమైన" అనీ అర్థం. దీన్ని ప్రధానంగా హిందువులకు ఇచ్చేవారు. ముస్లిం లకు, పార్సీ లకూ దీనికి సమానమైన బిరుదు ఖాన్ బహదూర్. సిక్కులకు సర్దార్ బహదూర్.
మూలాలు
వర్గం:బ్రిటిషు భారతదేశంలో పురస్కారాలు
వావిళ్ల రామస్వామి శాస్త్రులు
వావిళ్ళ రామస్వామి శాస్త్రులు (జనన కాలం- 1826. మరణకాలం-1891) సుప్రసిద్ద తెలుగు గ్రంథ ప్రచురణ కర్త. ఎన్నో అమూల్యమైన గ్రంథాలను ప్రచురించిన ఈయన సంస్కృతాంధ్ర పండితులు, భాషోద్ధారక బిరుదాంకితులు.
బాల్యము, విద్య
రామస్వామి శాస్త్రి 1826లో వేంకటేశ్వర శాస్త్రి-మంగమ్మ దంపతులకు జన్మించారు. మొదట తంద్రి వద్ద ప్రాథమిక విద్యని అభ్యసించిన పిమ్మట నెల్లూరులో గట్టుపల్లి శేషయ్య శాస్త్రి, ఉడాలి శేషోపాధ్యాయుల వద్ద వేదాధ్యనం చేశారు. తరువాత చిలుకూరి పాపయ్యశాస్త్రి గారి శిష్యరికంలో ద్రాక్షారామంలో వ్యాకరణశాస్త్రం అభ్యసించారు. తరువాత చెన్నపురిలో సంస్కృత విద్యను అభ్యసించారు. కొన్నాళ్ళకి మైసూరులో రాజాదారణ లభిస్తుందని అక్కడికి చేరి అక్కడి ప్రాచ్యలిఖిత గ్రంథాలయంలోని పుస్తకాలను పరిశీలించారు.
ముద్రణ రంగంలో అనుభవాలు
ఆ సమయంలోనే కన్నడ భాష నేర్చుకుని, అక్కడే సంస్కృత గ్రంథ ప్రచురణ కన్నడలిపిలో చేస్తే ప్రజాదరణ ఉంటుందని ఒక అచ్చుకూటం ఏర్పరుచుకుని కొన్ని పుస్తకాలు ప్రచురించారు. అది అంత విజయవంతం కాకపోవడంతో తరువాత చెన్నపురికి తరలిపోయి అక్కడ తమ మేనమామతో కలిసి 1847లో వివేకరత్నారము అన్న మరొక ప్రెస్సును స్థాపించారు. తరువాత దానితో మరికొందరు భాగస్వాములను కలుపుకుని "హిందూభాషా సంజీవనీ ముద్రాక్షరశాల" అన్న మరొక ప్రెస్సును 1849లో స్థాపించారు. అయితే రెండేళ్ళలోనే ఇది మూతబడింది. దానితో సరస్వతి తిరువేంగడాచార్యులు అన్న మరొక పండితుడితో కలిసి "సరస్వతీనిలయము" అన్న మరొక ప్రెస్సును 1851లో స్థాపించారు. కానీ, ఆయన తిరిగి తమ స్వగ్రామానికి వెళ్ళిపోవడంతో ఇది కూడా మూతబడింది. చివరికి రామస్వామిశాస్త్రి తనంతటతానుగా, సొంతింట్లో 1854లో ఆదిసరస్వతీ నిలయము పేరిట మరొక ప్రెస్సు మొదలుపెట్టి నిలదొక్కుకున్నారు. దీనికే కొంతకాలం తరువాత రామస్వామి గారి మరణానంతరం బాధ్యతలు స్వీకరించిన ఆయన పుత్రుడు వెంకటేశ్వర శాస్త్రి "వావిళ్ళ రామస్వామి శాస్త్రులు అండ్ సన్స్" అన్న పేరు పెట్టారు. అదే వావిళ్ళ ప్రెస్ గా పేరు పొందింది.
మూలాలు
వర్గం:1826 జననాలు వర్గం:1891 మరణాలు వర్గం:నెల్లూరు జిల్లా పుస్తక ప్రచురణకర్తలు
ఎల్లప్పగూడెం
ఎల్లప్పగూడెం పశ్చిమ గోదావరి జిల్లా, కుక్కునూరు మండలానికి చెందిన గ్రామం
వర్గం:కుక్కునూరు మండలం లోని రెవెన్యూయేతర గ్రామాలు
రాణిపేట జిల్లా
రాణిపేట జిల్లా (ఆంగ్లం:Tenkasi district) తమిళనాడులోని 38 జిల్లాల్లో ఒకటి. వెల్లూర్ జిల్లాను విభజించి ఏర్పడిన తిరుపత్తూరు జిల్లాతో కలిసి 2019 ఆగస్టు 15 న తమిళనాడు ప్రభుత్వం తన ప్రతిపాదనను ప్రకటించింది. అయితే దీనిని అధికారికంగా 28 నవంబర్ 2019 న తమిళనాడు ప్రభుత్వం ప్రకటించింది. రాణిపేట పట్టణం జిల్లా ప్రధాన కేంద్రంగా పనిచేస్తుంది.
జనాభా గణాంకాలు
2011 భారత జనాభా లెక్కల ప్రకారం, రాణిపేట జిల్లా జనాభా 1,210,277. జనాభాలో షెడ్యూల్డ్ కులాలు జనాభా 23.6% మంది, షెడ్యూల్డ్ తెగలు జనాభా 0.9% మంది ఉన్నారు. జిల్లాలో హిందువులు మెజారిటీ వర్గం, దాదాపు 90% జనాభా వాటాతో ఉన్నారు. జనాభాలో ముస్లింలు 7% ఉండగా క్రైస్తవులు 2% ఉన్నారు. జనాభాలో 86% మంది మాట్లాడే మెజారిటీ భాష తమిళం. తెలుగు 7%, ఉర్దూ 6% మంది మాట్లాడతారు.
విభాగాలు
సిడ్కో సిప్కోట్ పారిశ్రామిక పార్కులు, అన్ని బుక్ చేసేందుకు రాణిపేటకు ఆర్ధిక వ్యవస్థలో కీలక, ఉన్నాయి బుక్ చేసేందుకు రాణిపేటకు, ముకుందరాయపురం, వన్నివేడు, అరక్కోణం. తోలు కర్మాగారాల సమూహాలు మెల్విషారం రాణిపేటలో ఉన్నాయి. alt=|280x280px|thumb|తాలూకాలు చూపే రాణిపేట జిల్లా పటం
సిప్కోట్ తమిళనాడు రాష్ట్ర పరిశ్రమల ప్రమోషన్ కార్పొరేషన్ రాష్ట్రంలో పారిశ్రామిక వృద్ధిని ప్రోత్సహించడానికి మధ్యస్థ పెద్ద పరిశ్రమలకు టర్మ్ లోన్లను సిప్కోట్ పెంచడానికి 1971 లో తమిళనాడు రాష్ట్ర పరిశ్రమల ప్రమోషన్ కార్పొరేషన్ ( సిప్కోట్ ) ను ఏర్పాటు చేశారు. సిప్కోట్ ఇండస్ట్రియల్ కాంప్లెక్స్, రాణిపేట ఫేజ్ I, ముకుందారాయపురం వద్ద ఉంది. దశ II & III 730 ఎకరాల విస్తీర్ణంలో ఉన్నాయి ఇవి రాణిపేటలో ఉన్నాయి.ఎగుమతి కోసం బూట్లు వస్త్రాలు వంటి పూర్తి చేసిన తోలు తోలు వ్యాసాలను తయారుచేసే పెద్ద మధ్య తరహా తోలు పరిశ్రమలు చాలా ఉన్నాయి. రానిపేటలో ఇతర చిన్న తరహా పరిశ్రమలు ఉన్నాయి, ఇవి ఎక్కువగా రసాయన, తోలు సాధన తయారీలో నిమగ్నమై ఉన్నాయి. ఈ పరిశ్రమలు పట్టణానికి ప్రధాన జీవనాధారాలు.19 వ శతాబ్దం ప్రారంభంలో ఏర్పడిన రాణిపేటలోని పురాతన సంస్థలలో ఒకటి ఇఐడి ప్యారీ, దీనికి థామస్ ప్యారీ పేరు పెట్టారు, అతను భారతదేశానికి ప్రయాణించి భారతదేశంలో వ్యాపారి వ్యాపారాన్ని ప్రారంభించాడు. రాణిపేటలో ఉన్న ఇఐడి ప్యారీ శాఖ దక్షిణ భారతదేశంలో అతిపెద్ద సిరామిక్ ప్లాంట్లలో ఒకటి. సెరామిక్స్‌తో పాటు, దేశవ్యాప్తంగా రైతులకు విక్రయించే ఈ ప్రదేశంలో ఎరువులు కూడా కంపెనీ ఉత్పత్తి చేస్తుంది. ఇఐడి ప్యారీ ఇతర ప్రదేశాలలో మిఠాయిలను కూడా ఉత్పత్తి చేస్తుంది. జాన్సన్ & పెడెర్ అనే సంస్థను కొనుగోలు చేసిన తరువాత, ఇఐడి ప్యారీ భారతదేశంలో బాలేరినా సిరామిక్ డిజైన్లను తయారు చేసింది. చాలా మంది నివాసితులు, అనేక దశాబ్దాల క్రితం, సిప్కోట్ ఇండస్ట్రియల్ కాంప్లెక్స్ విస్తరణకు ముందు భెల్ వంటి కేంద్ర ప్రభుత్వ-సహాయక ఇంజనీరింగ్ యూనిట్ రాకముందు ఇఐడి ప్యారీ కోసం పనిచేశారు.
తోలు పరిశ్రమ
రాణిపేట ఒకప్పుడు వేగంగా అభివృద్ధి చెందుతున్న పారిశ్రామిక మండలంగా కీర్తింపబడింది, కాని ఆర్థిక మాంద్యాన్ని ఎదుర్కొంది. తోలు వ్యాపారం ఎగుమతులు పాశ్చాత్య అభివృద్ధి చెందిన దేశాలకు ఉపయోగపడటంతో రాణిపేట పరోక్షంగా గ్రేట్ రిసెషన్ 2008 తో బాధపడింది. రాణిపేట శివారు ప్రాంతమైన నెల్లికుప్పం వద్ద ప్రత్యేక ఆర్థిక జోన్ స్థాపించబడింది.రాణిపేటలో ఎఎచ్ గ్రూప్ కెఎచ్ గ్రూప్ కంపెనీలు ఉన్నాయి. రాణిపేటలో దాదాపు 400 చిన్న మధ్యస్థ తోలు యూనిట్లు ఉంచబడ్డాయి. ఏంఆర్ఎఫ్ లిమిటెడ్ (మద్రాసు రబ్బరు ఫ్యాక్టరీ పరిమితం) ఒక భారతదేశం ఆధారిత కంపెనీ తయారీ, పంపిణీ హెలికాప్టర్లు నుండి ఆటోమొబైల్స్ వద్ద ఉన్న వరకు వాహనాలు వివిధ రకాల టైర్లు అమ్మకం నిమగ్నమై ఉంది అరక్కోణం.
పట్టణ మౌలిక సదుపాయాలు
అరక్కోనం జంక్షన్ రైల్వే స్టేషన్ రాణిపేట జిల్లాలో అతిపెద్ద రైల్వే జంక్షన్. ఇది వ్యూహాత్మకంగా చెన్నై-బెంగళూరు రేఖ ముంబై-చెన్నై రేఖలో భాగమైన గుంటకల్-చెన్నై లైన్ కూడలిలో ఉంది. దక్షిణ రైల్వే కోసం అరక్కోనం అతిపెద్ద వర్క్‌షాప్‌లో ఒకటి, దీనిని ఇంజనీరింగ్ వర్క్‌షాప్ ( ఇడబ్ల్యుఎస్ ) అని పిలుస్తారు, ఇది రైల్వేల కోసం వివిధ లోహ భాగాల కల్పన ప్రాసెసింగ్‌కు సంబంధించిన వివిధ ప్రక్రియలలో భారతీయ రైల్వేకు సేవలు అందిస్తోంది. ఈ వర్క్‌షాపుల్లోని చాలా యంత్రాలు ఒక శతాబ్దం నాటివి వాటిలో కొన్ని పనిచేస్తున్నాయి. ఎలక్ట్రిక్ లోకో షెడ్ ( ELS ) ను కలిగి ఉంది. . WAG5, WAP4 లోకోమోటివ్‌లు ఇక్కడ నిర్వహించబడతాయి. చెన్నై వైపు సబర్బన్ ఎలక్ట్రిక్ రైలు సౌకర్యం కూడా ఉంది. రెండవ అతిపెద్ద ఫుడ్ కార్పొరేషన్ ఆఫ్ ఇండియా (ఎఫ్‌సిఐ) గోడౌన్ తమిళనాడులోని అరక్కోనం వద్ద ఉంది. ఇది అన్ని రకాల ఆహార ధాన్యాలను ఎక్కువ కాలం నిల్వ చేయడానికి ఉపయోగిస్తారు. అన్ని ప్రధాన నగరాలు పట్టణాలకు రహదారి ద్వారా రవాణా కూడా అందుబాటులో ఉంది. అరక్కోనంలో అనేక అధికారిక భవనాలు బ్రిటిష్ కాలంలో నిర్మించబడ్డాయి. రైల్వే క్రింద ఒక అండర్‌పాస్ అరక్కోణం కాంచీపురంలను కలుపుతుంది ఇది నగరం పురాతన నిర్మాణాలలో ఒకటి. దీనిని సున్నం మోర్టార్ రాళ్లతో నిర్మించారు.
ఆస్పత్రులు
స్కడెర్ మెమోరియల్ హాస్పిటల్ ఈ ఆసుపత్రిని 1866 లో డాక్టర్ సిలాస్ డౌనర్ స్కడర్ ప్రారంభించారు. వెల్లూర్‌లో సిఎంసిహెచ్ ప్రారంభించబడటానికి ముందే ఇది ఒక పెద్ద ఆసుపత్రి. సిఎమ్‌సిహెచ్, వెల్లూరు కొత్త శాఖ గోల్డెన్ చతుర్భుజ రహదారిపై రత్నగిరి సమీపంలో ప్రారంభించబడింది. మెల్విషారంలోని అపోలో కెహెచ్ హాస్పిటల్ వంటి ఆసుపత్రులతో ఆరోగ్య సంరక్షణ పరిశ్రమ వేగంగా అభివృద్ధి చెందుతోంది.
బాహ్య లింకులు
వర్గం:తమిళనాడు జిల్లాలు వర్గం:భారతదేశం లోని జిల్లాలు
బిచ్కుంద మండలం
బిచ్కుంద మండలం, తెలంగాణ రాష్ట్రం, కామారెడ్డి జిల్లాకు చెందిన మండలం.